Publication: Magyar Közlöny
Issue: MK-2009-137 (Year: 2009, Number: 137)
Era: 2004-2010
Section: „8. számú melléklet a 32/2005. (X. 21.) PM rendelethez
Paragraph Index: 1110

„8. számú melléklet a 32/2005. (X. 21.) PM rendelethez A havi pénzforgalmi jelentés vezetése A bizonylat nyomdai úton elõre sorszámozott, 50 lapos, négypéldányos tömb. Felhasználása emelkedõ számsorrendben történik. Kihagyott, fel nem használt lapokat áthúzással érvényteleníteni kell. Megõrzésükre, kezelésükre a szigorú számadású nyomtatványokra vonatkozó elõ írásokat kell alkalmazni. A játékteremben egyidejûleg egy bizonylattömb használható. A használatban lévõ bizonylattömb utolsó lapjának felhasználása után nyitható új tömb. A fejléc értelemszerû, pontos, teljes körû kitöltése mindig az elsõ bejegyzéssel egy idõben történik. Az I. és II. kategóriára vonatkozóan külön bizonylaton kell a pénznyerõ automaták forgalmi adatait vezetni. Hónap közben a megnyitott bizonylatra történõ bejegyzésnek az alább ismertetett események bekövetkezésével egy idõben kell megtörténnie. Hibás adat bejegyzése esetén a teljes adatot át kell húzni, és a helyes adatot a hibás fölé kell bejegyezni és a javítást végzõ aláírásával kell ellátni. A havi pénzforgalmi jelentés elsõ, illetve második példányát az állami adóhatóság az ellenõrzés során bevonhatja. A havi pénzforgalmi jelentés harmadik példányát a szervezõ felhasználhatja, annak negyedik példányát pedig a nyomtatványtömbben kell hagyni. Bizonylattömböt kell használni a szervezõ székhelyén, telephelyén tárolt azon pénznyerõ automaták esetében is, amelyek adott hónapban nem kerülnek játékteremben elhelyezésre, de utánuk játékadó fizetési kötelezettség fennáll. Az ilyen használatban lévõ bizonylattömb nyilvántartására, kezelésére és vezetésére ugyanazon elõ írások vonatkoznak, mint a játékteremben tartott bizonylattömbökre, kivéve, hogy a bizonylat fejlécében a JT engedély száma mezõben „R” szerepeltetése kötelezõ.

Source: https://magyarkozlony.hu/hivatalos-lapok/2d9739b23318bc875037889629a07e97c8525074/dokumentumok/7ea25ac286a6ce806ffa51a830adb4bfba2ddff5/letoltes